*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*15. számú előterjesztés*

Bátaszék Város Önkormányzat Képviselő-testületének 2024. január 31-én

15.30 órakor megtartandó ülésére

A Kossuth u. 49. szám területén ideiglenes parkoló építési munkákra vállalkozó kiválasztása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:**PG Bizottság: 2024. 01. 30. |

***Tisztelt Képviselő-testület!***

A Kossuth u. 49. szám területén az épületek, építmények bontási munkái befejeződtek. Az igények alapján a területet javasoljuk bevonni a parkolási gondok megoldására.

Ideiglenes parkoló kialakítása zúzott kő elterítéssel és szilárd burkolatú útcsatlakozással – átmenetileg alkalmas 12 db jármű elhelyezésére.

Ajánlattételre szóló felhívás került kiküldésre három vállalkozónak, melynek tárgya:

Ideiglenes parkoló kialakítása, Kossuth utca 49. szám alatti ingatlanon a mellékelt műszaki leírás, helyszínrajz és árazatlan költségvetés alapján

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevők árajánlatukban az alábbi ellenszolgáltatást ajánlották meg.

1. Az ajánlattevő neve: KÉSZ Közúti Építő és Szolgáltató Kft.

 7140 Bátaszék, Bonyhádi u. 28.

|  |  |  |  |
| --- | --- | --- | --- |
| **Tevékenység** | **nettó** | **ÁFA** | **bruttó** |
| Bátaszék, Kossuth utca 49. szám alatt ideiglenes parkoló kialakítása | 2.901.144, - | 783.309, - | 3.684.453, - |

1. Az ajánlattevő neve: MVH-Force Zrt.

7100 Szekszárd, Palánki út 41.

|  |  |  |  |
| --- | --- | --- | --- |
| **Tevékenység** | **nettó** | **ÁFA** | **bruttó** |
| Bátaszék, Kossuth utca 49. szám alatt ideiglenes parkoló kialakítása |  2. 068.180 , - | 0, - |  2.068.180, - |

További előre nem látható költség is felmerülhet annak okán, hogy az útcsatlakozás alatti (telekhatár és a meglévő aszfalt burkolatú út széle között) területen nem ismert a közművek magassági adatai, vagyis mekkora a földtakarásuk. Közművek: ivóvízvezeték, hírközlési kábel, elektromos kábel. A kivitelezés ideje alatt kézi földmunka során kell megállapítani a mélységet és a közműkezelő nyilatkozata alapján a szükséges beavatkozásokat megtenni. Az ideiglenes parkoló kialakítását február hónapban szeretnénk megvalósítani.

Az alábbi határozati javaslat elfogadásával javasoljuk az MVH-Force Zrt.-vel (7100 Szekszárd, Palánki út 41.) történő szerződéskötést bruttó 2.068.180,- Ft összeggel.

**H a t á r o z a t i j a v a s l a t :**

**A Kossuth u. 49. szám területén ideiglenes parkoló építési munkákra vállalkozó kiválasztására**

Bátaszék Város Önkormányzatának Képviselő-testülete;

1. az ideiglenes parkoló kialakítási feladatok elvégzésével a legalacsonyabb ajánlati árat tevő MVH-Force Zrt.-t bízza meg;
2. a feladat ellátásához szükséges bruttó 2.068.180,- Ft díj kifizetését az önkormányzat 2024. évi költségvetésének terhére biztosítja;
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2024. február 29.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: MVH-Force Zrt.

 Bátaszéki KÖH városüz. iroda

Bátaszéki KÖH pénzügyi iroda

 irattár